b'\n_START_ARTICLE_\nKasvot\n_START_PARAGRAPH_\nKasvot ovat ihmisen p\xc3\xa4\xc3\xa4n etuosan alue otsasta leukaan, jossa sijaitsevat my\xc3\xb6s silm\xc3\xa4t ja kulmakarvat, nen\xc3\xa4, suu ja posket._NEWLINE_Kasvot ovat t\xc3\xa4rke\xc3\xa4 osa sek\xc3\xa4 ihmisen verbaalista ett\xc3\xa4 nonverbaalista kommunikaatiota: paitsi ett\xc3\xa4 puhe muodostetaan osin suulla ja huulilla, my\xc3\xb6s kasvojen muilla lihaksilla muodostetut ilmeet vaikuttavat viestin tulkintaan. Ilmeet my\xc3\xb6s vaikuttavat suoraan \xc3\xa4\xc3\xa4neen: ihminen tunnistaa \xc3\xa4\xc3\xa4nen perusteella hymyilev\xc3\xa4n ihmisen ilmeen. Ilmeet voivat olla hallittavissa, mutta koska ne ovat lajityypillisi\xc3\xa4 ja syntyv\xc3\xa4t usein suorina reaktioina, niill\xc3\xa4 on usein samoja merkityksi\xc3\xa4 koko maailmassa.'